
HANKEDOKUMENDID

	Hankija
	Narva Linna Arenduse  ja Ökonoomika Amet

	Hankelepingu ese
	Asjad ja teenused

	Hanke nimetus 
	Viktoria bastioni ekspositsiooni ja külastuskeskuse sisustuse soetamine 

	Hankemenetluse liik
	Väljakuulutamiseta läbirääkimistega hankemenetlus


Kutsume Teid esitama pakkumust väljakuulutamiseta läbirääkimistega  hankemenetluses „Viktoria bastioni ekspositsiooni ja külastuskeskuse sisustuse soetamine.“ 
1.  ÜLDANDMED
1.1. Hankija kontaktandmed:

Narva Linna Arenduse  ja Ökonoomika Amet

Registrikood: 75029524
Aadress: Peetri plats 3-5, Narva 20308 
E-post: lsp6@narva.ee 
Telefon:  +372 35 99 082, Faks: +372 35 99 042
1.2. Hankemenetluse liik: 
väljakuulutamiseta läbirääkimistega hankemenetlus
1.3. Riigihanke jaotamine osadeks: 
Hange ei ole jaotatud osadeks

1.4. Hankedokumendid (edaspidi: HD) on käesolev HD koos kõikide selle lisadega. Pakkuja on kohustatud kirjalikult teatama hankijat võimalikest vastuoludest HD-s koheselt nende avastamisel, kuid hiljemalt enne pakkumuste esitamise tähtaega. Juhul, kui hankedokumentide erinevates dokumentides esineb erineva rangusega tingimusi, tuleb pakkumuses arvestada kõige rangemate tingimustega.
1.5.     Hankija - riigihanke välja kuulutanud asutus, Narva Linna Arenduse  ja Ökonoomika Amet.
1.6.  
Täitja - edukaks tunnistatud pakkumuse esitanud pakkuja, kellega on sõlmitud hankeleping.
1.7.     Hankeleping -  hankija ja edukaks tunnistatud pakkumuse esitanud pakkujaga sõlmitav leping.
2. RIIGIHANKE ESE, EESMÄRK JA TEHNILINE KIRJELDUS

2.1. Käesoleva riigihanke esemeks on Narva bastionide külastuskeskuse sisustuse tarnimine koos paigaldamisega ning  Victoria bastioni kasemattide ekspositsiooni valmistamine ja tarnimine koos paigaldamisega. Hankelepingu ese on kirjeldatud üksikasjalikumalt Tehnilises kirjelduses (HD Lisa 1).

2.2. Viktoria bastioni ja külastuskeskuse ehitustöid teostavad OÜ E&G ja AS Pärnu REV, kellega  hankija sõlmis riigihanke nr 138670 tulemusel 25.02.2013 töövõtulepingu. 
3. PAKKUMUSTE ESITAMISE TÄHTPÄEV, KOHT JA AVAMINE
3.1. Pakkumuste esitamise tähtpäev:  …..09.2013, kell 13:00.
3.2.
Pakkumuste esitamise koht: Pakkumused tuleb esitada elektrooniliselt e-RHR keskkonna kaudu aadressil https://riigihanked.riik.ee. 
3.2. Hankija avab pakkumuste esitamise tähtpäevaks esitatud pakkumused e-RHR´i keskkonnas mitte hiljem, kui 3 päeva jooksul arvates pakkumuste esitamise tähtpäevast. Pakkumuste avamise protokolliga võimaldatakse tutvuda kõigil pakkujatel läbi e-RHRi keskkonna. 
4. NÕUDED PAKKUJA (HUVITATUD ISIKU) INDIVIDUAALSELE SEISUNDILE, KVALIFITSEERIMISE TINGIMUSED JA NÕUTAVAD DOKUMENDID
4.1. Hankemenetlusest kõrvaldamise tingimused (pakkujate individuaalne seisund)
4.1.1. Hankija ei sõlmi hankelepingut isikuga ja kõrvaldab hankemenetlusest pakkuja, kelle puhul esineb üks või mitu käesolevas punktis nimetatud asjaolu:

4.1.1.1. keda on või kelle seaduslikku esindajat on kriminaal- või väärteomenetluses karistatud kuritegeliku ühenduse organiseerimise või sinna kuulumise eest või riigihangete nõuete rikkumise või kelmuse või ametialaste või rahapesualaste või maksualaste süütegude toimepanemise eest ja kelle karistusandmed ei ole karistusregistrist karistusregistri seaduse kohaselt kustutatud või karistus on tema elu- või asukohariigi õigusaktide alusel kehtiv;
4.1.1.2. kes on pankrotis või likvideerimisel, kelle äritegevus on peatatud või kes on muus sellesarnases seisukorras tema asukohamaa seaduse kohaselt;
4.1.1.3. kelle suhtes on algatatud sundlikvideerimine või muu sellesarnane menetlus tema asukohamaa seaduse kohaselt;
4.1.1.4. kes on samas riigihankes või ühe hankemenetluse raames osadeks jaotatud riigihanke korral sama osa suhtes esitanud ühise pakkumuse, olles ühtlasi esitanud pakkumuse üksi, esitanud mitu ühist pakkumust koos erinevate teiste ühispakkujatega või andnud teisele pakkujale kirjaliku nõusoleku enda nimetamiseks pakkumuses alltöövõtjana hankelepingu täitmisel;
4.1.1.5. kes on esitanud valeandmeid riigihangete seaduse 2. peatüki 3. jaos sätestatud nõuetele vastavuse kohta või nimetatud sätete alusel hankija kehtestatud nõuetele vastavuse kohta;
4.1.1.6.
kellel on õigusaktidest tulenevate riiklike või tema elu- või asukoha kohalike maksude või sotsiaalkindlustuse maksete võlg või tähtpäevaks tasumata jäetud maksusummalt arvestatud intress (edaspidi:  maksuvõlg) hankemenetluse algamise päeva seisuga või maksuvõla tasumine on ajatatud pikemaks perioodiks kui kuus kuud arvates hankemenetluse algamise päevast, välja arvatud juhul, kui maksuvõla tasumise ajatamine on täies ulatuses tagatud. Riiklike või elu- või asukoha kohalike maksude võlaks loetakse pakkuja poolt tähtpäevaks tasumata riiklike või elu- või asukoha kohalike maksude ja tähtpäevaks tasumata jäetud maksusummalt arvestatud intressi võlga, mis ületab 100 eurot.
Nõutav dokument:  esitada punktides 4.1.1.1-4.1.1.5 nimetatud asjaolude puudumise kohta HD Lisa 2 Vorm II kohane kinnitus.

Punktis 4.1.1.6 nimetatud asjaolude (maksuvõlg) puudumist kontrollib hankija kõikide pakkujate osas hankemenetluse algamise päeva seisuga:
· Eesti Vabariigis registreeritud pakkuja maksuvõla puudumist kontrollib hankija Maksu- ja Tolliametile tehtava elektroonilise päringu teel. Kui tegemist ei ole Eesti Vabariigi pakkujaga, esitab pakkuja riiklike maksude tasumise kohustuste täitmise kontrollimiseks pakkuja asukohariigi vastava pädevusega ametiasutuse tõendi, millelt nähtub maksuvõla puudumine. Juhul, kui pakkuja asukohariigi vastava pädevusega ametiasutus sellise sisuga tõendit ei väljasta, esitada selle ametiasutuse tõend maksuvõlgade puudumise kohta.

· Pakkuja elu- või asukohajärgse kohalike maksude maksuvõlgade tasumise kohustuse täitmise kontrollimiseks esitab pakkuja enda elu- või asukohajärgse kohalike maksude maksuhalduri või pakkuja asukohariigi vastava pädevusega ametiasutuse tõendi, millelt nähtub maksuvõla puudumine hankemenetluse algamise päeva seisuga. Juhul, kui pakkuja asukohariigi vastava pädevusega ametiasutus sellise sisuga tõendit ei väljasta, esitada selle ameti​asutuse tõend maksuvõlgade puudumise kohta.


Punktis 4.1.1.6 nimetatud asjaolude (maksuvõlg) puudumist kontrollib hankija eduka pakkuja osas ka pärast pakkumuse edukaks tunnistamise otsuse tegemist, kuid enne hankelepingu sõlmimist hankija määratud päeva seisuga:
· Eesti  Vabariigis registreeritud pakkuja puhul kontrollib hankija maksuvõla puudumist ja andmeid maksuvõla tasumise ajatamise kohta Maksu- ja Tolliametile tehtava elektroonilise päringu teel. Kui tegemist ei ole Eesti Vabariigi pakkujaga, nõuab hankija pakkuja asukohariigi vastava pädevusega ametiasutuse tõendi esitamist maksuvõla puudumise ja andmeid maksuvõla tasumise ajatamise kohta.
· Hankija nõuab pakkuja elu- või asukohajärgse kohalike maksude maksuvõla puudumise ja maksuvõla tasumise ajatamise kohta pakkuja kohalike maksude maksuhalduri või pakkuja asukohariigi vastava pädevusega ametiasutuse tõendi esitamist maksuvõla puudumise kohta.
4.1.2. Hankija võib kõrvaldada hankemenetlusest pakkuja, kelle puhul esineb üks või mitu RHS § 38 lg 2 punktis kirjeldatud asjaolu. Nõutav dokument: esitada nimetatud asjaolude puudumise kohta HD Lisa 2 Vorm II kohane kinnitus.

4.2. Pakkujale erinõuete, registreeringute ja tegevuslubade kohta esitatavad nõuded ja nõutavad dokumendid
Pakkuja peab olema oma asukohamaa seaduste kohaselt registreeritud äriregistris. Eesti Vabariigis registreeritud pakkuja registreeritust kontrollib hankija kohtute registriosakondade keskandmebaasist ja registritunnistust esitama ei pea (Eesti Vabariigis mitteregistreeritud pakkuja esitab koopia oma asukohariigi kehtivast registritunnistusest).
4.2. Pakkuja majanduslikule ja finantsseisundile esitatavad tingimused ning nõutavad dokumendid
Pakkuja keskmine aastane netokäive peab 2010-2012 majandusaastal olema olnud keskmiselt vähemalt  300 000 (kolmsada tuhat) eurot aastas. Nõutav dokument: esitada HD Lisa 2 Vormil III andmed pakkuja 2010-2012 majandusaasta netokäivete kohta + vastavad majandusaasta aruanded.
4.3. Pakkuja tehnilisele ja kutsealasele pädevusele esitatavad tingimused ning nõutavad dokumendid
Pakkuja peab olema viimase kolme aasta jooksul (august 2011 – august 2013) teostanud vähemalt kaks sarnast ekspositsiooni tarnimist igaüks maksumusega vähemalt 80 000 (kaheksakümmend tuhat) eurot käibemaksuta või ühe sarnase ekspositsiooni tarnimise maksumusega vähemalt 150 000 (sada viiskümmend tuhat) eurot käibemaksuta. Sarnaseks ekspositsiooni tarnimise lepinguks loetakse muuseumi või muu turismiobjekti püsiekspositsiooni valmistamise, tarnimise ja paigaldamise lepingut. 
Nõutav dokument: esitada HD Lisa 2 Vormil IV täidetud olulisemate referentslepingute nimekiri koos lepingute maksumuse, sõlmimise kuupäevade ja teise lepingupoole andmetega.
5. PAKKUMUSE KOOSTAMISE NÕUDED JA PAKKUMUSE STRUKTUUR
5.1.
Pakkumus peab olema digiallkirjastatud (e-RHR võimaldab digiallkirjastamist Eesti ID‑kaardiga või mobiil ID-ga .ddoc formaadis). 
5.2. Pakkumus tuleb esitada elektrooniliselt e-riigihangete keskkonnas. Paberil või e-postiga esitatud pakkumusi ei aktsepteerita ja need tagastatakse pakkujale. 
Pakkumus peab sisaldama: 

5.2.1. Tiitelleht
5.2.2. Sisukord
5.2.3. Pakkuja registritunnistuse koopia või väljatrükk (kui tegemist ei ole Eesti Vabariigi pakkujaga);
5.2.4. Pakkumuse allkirjastanud isiku volitust tõendav dokument  (kui allkirjastaja esindusõigus ei nähtu äriregistrist);
5.2.5. Hankemenetlusest osalemise avaldus vastavalt HD Lisa 2 Vormile I;
5.2.6. Ühispakkujate esindaja volikiri ja kinnitus ühispakkujate solidaarvastutuse kohta vastavalt HD Lisa 2 Vormile I A (ühispakkumuse korral);
5.2.7. Kinnitus hankemenetlusest kõrvaldamise aluste puudumise kohta vastavalt HD Lisa 2 Vormile II (ühispakkumuse korral iga pakkuja kohta eraldi);
5.2.8. Pakkuja asukohajärgse kohalike maksude maksuhalduri tõend (ühispakkumuse korral iga pakkuja kohta eraldi); 
5.2.9. Netokäibed 2010-2012 vastavalt HD Lisa 2 Vormile III + majandusaasta aruanded; 
5.2.10. Referentslepingute nimekiri vastavalt HD Lisa 2 Vormile IV;
5.2.11. Pakkumuse maksumuse tabel vastavalt HD Lisa 2 Vormile V;
5.2.12. Vajadusel muud asjakohased dokumendid.

5.3. Alternatiivsed, tingimuslikud või osalised pakkumused ei ole lubatud. Alternatiivsete lahenduste esitamine ei ole lubatud.
5.4.
Pakkuja vormistab pakkumuse ning kvalifitseerimisdokumendid eesti keeles. Võõrkeelsetele dokumentidele peab lisama eestikeelse tõlke. 

5.5.
Pakkuja peab esitama pakkumuse maksumuse koondsummana ja lahtikirjutatuna HD Lisa 2 Vormil V (Pakkumuse maksumuse tabel).  

5.6.
Pakkumuse maksumuse esitamisel tuleb arvestada ja lähtuda, et:
5.6.1.
Maksumused tuleb esitada eurodes ja täpsusega kaks kohta pärast koma.

5.6.2.
Pakkumuses esitatud hinnaga (fikseeritud koguhind) peab pakkuja teostama ja tarnima kõik hankelepingu eseme hulka kuuluvad tööd, teenused, asjad ning saavutama hankelepingu eesmärgi ja kohase täitmise. Pakkumuse maksumus peab katma kogu hankelepingu ulatuse ja mahu ning sisaldama kõiki pakkuja töid, teenuseid, asju ja kulusid, mis on vajalikud hankelepingu kohaseks ja tähtaegseks teostamiseks koos kõikide maksude, lõivude, kindlustuste, garantiide, üldkulude ja pakkuja kasumiga. 
5.6.3.
Pakkumuse maksumuse vormis tuleb täita kõik tühjad read. Kui pakkuja leiab, et tal mõnel pakkumuse maksumustabelis oleval positsioonil kulusid ei teki, kirjutab pakkuja sellele positsioonile arvu 0.

5.6.4.

Riisiko pakkumuse maksumuse kujundamise õigsuse ja adekvaatsuse eest lasub pakkujal. Pakkumushinna eest kohustub pakkuja teostama ja tarnima kõik hankelepingujärgsed tööd, teenused, asjad tähtaegselt ja nõuetekohaselt.
5.6.5.
Juhul, kui hankedokumentide erinevates dokumentides esineb erineva rangusega tingimusi, tuleb pakkumuses arvestada rangema tingimusega.
6. HANKELEPINGU TINGIMUSED

Hankelepingu projekt on toodud HD Lisas 3. Edukaks tunnistatud pakkumuse esitanud pakkujaga sõlmib hankija hankelepingu hankedokumentides ja edukaks tunnistatud pakkumuses esitatud tingimustel.
7. PAKKUMUSE JÕUSOLEKU TÄHTAEG

Pakkumus peab olema jõus minimaalselt 60 kalendripäeva. Hankija kirjalikul ettepanekul võib pakkuja pakkumuse jõusoleku tähtaega pikendada (RHS § 45 lg 1). 

8. SELGITUSED HANKEDOKUMENTIDE KOHTA JA TÖÖMAAGA TUTVUMINE
8.1.
Kui pakkuja (huvitatud isik) avastab pakkumuse ettevalmistamise käigus hankedokumentides või selle lisades vigu, vasturääkivusi või ebatäpsusi, teavitab ta sellest viivitamata hankijat. Pärast pakkumuse esitamist ei rahulda hankija ühtegi pakkuja ettenägematutele asjaoludele, mitteinformeeritusele, teisiti tõlgendamisele või muule ettekäändele tuginevat pretensiooni või nõuet, s.h rahalist nõuet.

8.2.
Selgitusi saab hankijalt küsida riikliku riigihangete keskkonna kaudu (https://riigihanked.riik.ee/register), mis eeldab seda, et huvitatud isik registreerib end nimetatud keskkonnas käesoleva hankemenetluse juurde. Telefoni teel või e-posti teel esitatud küsimusi vastu ei võeta. Hankija ei vastuta nimetatud keskkonna ja sidevahendite tehnilise toimimise eest.
8.3.
Hankija vastab esitatud küsimustele 3 tööpäeva jooksul, lisades vastused e‑RHR  teabevahetuse lehele, e-RHR saadab automaatse teavituse vastuste lisamise kohta kõigile e-riigihangete keskkonnas hanke juurde registreerunud isikutele. Hankija ei vastuta võimalike viivituste, tõrgete või katkestuste eest, mida põhjustavad e-keskkonnas hankija kontrolli alt väljas olevad asjaolud nagu vääramatu jõud, elektrikatkestused, häired pakkuja või hankija telefoni või internetiühenduses või muude elektrooniliste seadmete ja vahendite, sealhulgas tarkvara, töös. Hankija ei vastuta e-keskkonna kasutamisest või mittekasutamisest tekkinud kahjude või saamatajäänud tulu eest. 
8.4.
Objektiga on võimalik kohapeal tutvuda huvitatud isiku enda valitud ajal. 
9.
KVALIFITSEERIMINE, PAKKUMUSTE VASTAVAKS TUNNISTAMINE VÕI TAGASILÜKKAMINE 

9.1.
Hankija kontrollib huvitatud isiku kvalifikatsiooni vastavalt RHS sätestatule ja kvalifitseerimistingimustele enne hankelepingu tingimuste üle läbirääkimiste alustamist. Hankija võib (ei ole kohustatud)
 pakkumuse tagasi lükata, kui see ei vasta hankedokumentides esitatud tingimustele ja kõrvalekalde on sisulised. 
9.2.
Hankijal on õigus tagasi lükata kõik pakkumused, kui :

9.2.1.    kõigi pakkumuste maksumused ületavad käesoleva riigihanke eeldatavat maksumust;

9.2.2.
kõikide vastavaks tunnistatud pakkumuste maksumused ületavad riigihanke eeldatavat maksumust;

9.2.3.
hankemenetluse käigus muutuvad hanke väljakuulutamise eeldused, mis muudavad hanke realiseerimise võimatuks (hankija eelarveliste vahendite kärpimine, vms);

9.2.4.
hankelepingu sõlmimine on muutunud võimatuks või ebaotstarbekaks hankijast sõltumatul põhjusel.

10. LÄBIRÄÄKIMISED

10.1.
Hankijal on õigus pidada pakkujatega hankelepingu tingimuste üle läbirääkimisi (RHS § 68 lg 4). Hankija ei ole kohustatud läbirääkimisi pidama ning tal on õigus otsustada, kas ja mis ulatuses pidada läbirääkimisi. Hankijal on õigus pidada läbirääkimisi hankelepingu tingimuste üle, sh maksumuse, mahtude ja tehniliste näitajate üle.

10.2. 
Läbirääkimised on konfidentsiaalsed ja need protokollitakse. Läbirääkimiste ajal tagab hankija pakkujate võrdse kohtlemise. Hankija ei avalda läbirääkimiste käigus saadud pakkumusi puudutavat teavet diskrimineerival viisil, mis võiks anda ühele pakkujale eelise teise ees.  Hankijal on õigus taotleda pakkuja(te)lt läbirääkimiste alusel pakkumuste kohandamise/korrektuuri esitamist. 
11. PAKKUMUSTE HINDAMINE JA HANKELEPINGU SÕLMIMISE KRITEERIUMID
Eduka pakkumuse valiku aluseks on madalaim hind. Hankija tunnistab kirjaliku otsusega edukaks vastavaks tunnistatud pakkumustest kõige madalama hinnaga pakkumuse (RHS § 50 lg 3).  
12.   PAKKUJATE TEAVITAMINE HANKEMENETLUSE OTSUSTEST

12.1.
Hankija esitab e-RHR kaudu pakkumuste avamise protokolli, teate hankemenetlusest kõrvaldamise otsusest, kvalifitseerimise ja kvalifitseerimata jätmise otsusest, pakkumus(t)e tagasilükkamise otsusest, pakkumus(t)e vastavaks tunnistamise otsusest ja pakkumuse edukaks tunnistamise otsusest RHS sätestatud korras.
12.2.
Hankija jätab endale õiguse esitada pakkujale hankedokumentide punktis 12.1 märgitud teave korraga ja viivitamata, kuid mitte hiljem kui 5 tööpäeva jooksul pakkumuse edukaks tunnistamise otsuse või otsuse, mis on hankemenetluse lõppemise aluseks, tegemisest arvates (RHS § 54 lg 4).

13. HANKEDOKUMENTIDE LISAD

13.1.   LISA 1:  
 
Tehniline kirjeldus koos lisadega
13.2. LISA 2:



Vorm I  
      Hankemenetlusest osalemise avaldus

   Vorm IA  
Ühispakkujate esindaja volikiri ja ühispakkujate solidaarvastutuse kinnitus


Vorm II  
Kinnitus hankemenetlusest kõrvaldamise aluste puudumise kohta


Vorm III
Pakkuja netokäibed 2010-2012

Vorm IV 
Referentslepingute nimekiri

Vorm V
Pakkumuse maksumuse tabel
13.3. LISA 3:

Hankelepingu projekt
� Rahandusministeeriumi koostatud „Riigihangete juhisele“ (2012) kohaselt hankija võib kontrollida esitatud pakkumuste vastavust hankedokumentides sätestatud tingimustele ja teha otsuse iga pakkumuse vastavuse või mittevastavuse kohta, kui see on asjakohane. Juhise kohaselt ei pea hankija seda ilmtingimata tegema, sest hankijal on võimalik läbi rääkida kõigi hankelepingu tingimuste üle.

